hotchpotch/miracl-hf-unified huggingface dataset:
অন্ডাল বিমাননগরী
অন্ডাল বিমাননগরী বা অন্ডাল এযরোট্রপলিস হল ভারত এর পশ্চিম বর্ধমান জেলার দুর্গাপুর মহকুমায় গড়ে ওঠা একটি বিমাননগরী।এটি নির্মাণ করেছে সিঙ্গাপুর এর চাঙ্গি এয়ারপোর্ট ইন্টারনেশনাল ও পশ্চিমবঙ্গএর বেঙ্গল এয়াট্রোপোলিস প্রোজেক্ট লিমিটেড বা বিএপিএল।বিমাননগরীটি মোট ২১৮৪ একর জমি নিয়ে গড়ে উঠেছে। এই বিমাননগরীর আসল নাম "সুজলম্ দ্য স্কাইসিটি"। এখানে বেসরকারি ভাবে কাজী নজরুল ইসলাম আন্তর্জাতিক বিমানবন্দর গড়ে উঠেছে।এটিই ভারতের প্রথম বেসরকারি বিমানবন্দর।বিমানবন্দরটি ৬০০ একর জমি নিয়ে গড়ে উঠেছে।বিমাননগরীর বাকি জমিতে আবাসন ,আইটি হাব ও লজিস্টিক হাব গড়ার কথা রয়েছে।এই বিমাননগরী দুর্গাপুর এর উপকন্ঠেই গড়ে উঠছে।বিমাননগরীটি থেকে দুর্গাপুর ১৫ কিলোমিটার ও আসানসোল ২৫ কিলোমিটার দূরে অবস্থিত।
গ্রাবরেখা
গ্রাবরেখা বা অধঃক্ষিপ্ত হিমবাহ হল হিমবাহের অবক্ষেপণ বা সঞ্চয়কার্যের ফলে সৃষ্ট ভূমিরূপ। হিমবাহ অগ্রসর হওয়ার সময় এর সাথে যেসব পাথরখণ্ড, বালি, কাদা প্রভৃতি বাহিত হয়, হিমবাহ গলতে শুরু করলে সেগুলি হিমবাহের প্রবাহপথের আশেপাশে সঞ্চিত হতে থাকে। এই অসংবদ্ধ মিশ্র পদার্থের সঞ্চয়কে গ্রাবরেখা বা অধঃক্ষিপ্ত হিমবাহ বলে।
অবস্থান ও প্রস্তুতি অনুযায়ী গ্রাবরেখাকে কয়েকটি ভাগে ভাগ করা যায়। যেমন-
উদাহরণ: তিস্তা নদীর উচ্চ অববাহিকায় লাচুং ও লাচেন অঞ্চলে নানা ধরনের গ্রাবরেখা দেখা যায়।
উপরিউক্ত গ্রাবরেখাগুলি ছাড়াও ভূপৃষ্ঠ-এ যে বিশেষ ধরণের কিছু গ্রাবরেখা দেখা যায় সেগুলি হল-
শ্রীমঙ্গল পৌরসভা
শ্রীমঙ্গল পৌরসভা বাংলাদেশের মৌলভীবাজার জেলা এবং সিলেট বিভাগ এর শ্রীমঙ্গল উপজেলার একটি পৌরসভা। এই পৌরসভায় ৪১৬৪ টি পরিবার বাস করে।
বাংলাদেশের ২০০১ আদমশুমারি অনুযায়ী শ্রীমঙ্গল পৌরসভার জনসংখ্যা ১৯৪১৮ জন। এর মধ্যে মহিলা ১০৬২৩ জন, এবং পুরুষ ৮৭৯৫জন।
শ্রীমঙ্গল পৌরসভার সাক্ষরতার হার ৬৬.১৬%।
শ্রীমঙ্গল পৌরসভার আয়তন ১৬.২ বর্গ কিলোমিটার। ৯ টি ওয়ার্ড এবং ২০ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
অলিম্পিকে জাপান
জাপান ১৯১২ সালের অলিম্পিক গেমসে প্রথমবারের মতো অংশগ্রহণ করে। এরপর থেকে তারা প্রায় প্রত্যেকটি অলিম্পিকে অংশ নিয়ে আসছে। দ্বিতীয় বিশ্বযুদ্ধের পর দেশটি ১৯৪৮ সালের অলিম্পিকে অংশ নেয়ার জন্য আমন্ত্রণ পায়নি। এছাড়াও, ১৯৮০ সালে মস্কোয় অনুষ্ঠিত গ্রীষ্মকালীন অলিম্পিকে মার্কিন নেতৃত্বাধীন জোটে অবস্থান করায় প্রতিযোগিতা বয়কট করে।
১৯২০ সালে জাপান প্রথম পদকের সন্ধান পায়। এরপর ১৯২৮ সালে প্রথম স্বর্ণপদক লাভ করে। জাপান এ পর্যন্ত ৪৩৯টি পদক পেয়েছে। ১৯৩৬ সালের চিত্রকলা প্রতিযোগিতায় প্রাপ্ত পদকটি এ হিসেবের বাইরে রাখা হয়েছে। তন্মধ্যে, জুডোতে স্বর্ণপদক পেয়েছে। এছাড়াও শীতকালীন অলিম্পিকে দেশটি ৪৫টি পদক জয় করেছে।
১৯১১ সালে জাপান অলিম্পিক কমিটি গঠন করা হয় এবং ১৯১২ সালে তা পুণঃসংগঠিত করা হয়।
জাপান এ পর্যন্ত তিনবার অলিম্পিক গেমস আয়োজনে সুযোগ পেয়েছে। এছাড়াও চতুর্থবারের আয়োজনের অংশ হিসেবে রয়েছে ২০২০ সালের অলিম্পিক।
কুলাউড়া পৌরসভা
কুলাউড়া পৌরসভা বাংলাদেশের সিলেট বিভাগ এর মৌলভীবাজার জেলার কুলাউড়া উপজেলার একটি পৌরসভা। এই পৌরসভায় ৩৯০২ টি পরিবার বাস করে।
বাংলাদেশের ২০০১ আদমশুমারি অনুযায়ী কুলাউড়া পৌরসভার জনসংখ্যা ২০৯৩৪ জন। এর মধ্যে মহিলা ১০৯৩৮ জন, এবং পুরুষ ৯৯৯৬ জন। কুলাউড়া পৌরসভার সাক্ষরতার হার ৬০.২৭%।
কুলাউড়া পৌরসভার আয়তন ১০.৫ বর্গ কিলোমিটার। ৯ টি ওয়ার্ড এবং ২৬ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
কমলগঞ্জ পৌরসভা
কমলগঞ্জ পৌরসভা বংলাদেশের সিলেট বিভাগ-এর মৌলভীবাজার জেলার কমলগঞ্জ উপজেলার একটি পৌরসভা। এই পৌরসভায় ২৭২৬ টি পরিবার বাস করে।
বাংলাদেশের ২০০১ আদমশুমারি অনুযায়ী কমলগঞ্জ পৌরসভার জনসংখ্যা ১৪০৬৬ জন। এর মধ্যে মহিলা ৭২৩২ জন, এবং পুরুষ ৬৮৩৪ জন। কমলগঞ্জ পৌরসভার সাক্ষরতার হার ৪৯.১৯%।
এলাকাটি ভৌগলিক দিক থেকে । অক্ষাংশ এবং দ্রাঘিমাংশের মধ্যে অবস্থান করে। সমূদ্রপৃষ্ট থেকে এলাকাটির গড় উচ্চতা ১০ মিটার (৩৬ ফুট)।
কমলগঞ্জ পৌরসভার আয়তন ৯.৮৩ বর্গ কিলোমিটার। ৯ টি ওয়ার্ড এবং ২৯ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
পৌরসভার বর্তমান মেয়র মো.জুয়েল আহমেদ
হরিণঘাটা
পশ্চিমবঙ্গের নদীয়া জেলার একটি শহর হল হরিণঘাটা। শহরটি জেলার পূর্ব প্রান্তে নগরউখড়া থেকে ৭ কিলোমিটার ও দক্ষিণ প্রান্তে হাবড়া শহর থেকে ১৫ কিলোমিটার দূরে অবস্থিত। শহরটির নিকটবর্তী রেলওয়ে স্টেশন তিনটি হল হাবরা রেলওয়ে স্টেশন, কল্যানী রেলওয়ে স্টেশন ও কাঁচরাপাড়া। হরিনঘাটা ডেয়ারি শিল্প ও কৃষি বিশ্ববিদ্যালয়ের জন্য বিখ্যাত।
শহরটি সমুদ্র সমতল থেকে ১০ মিটার উচ্চতায় অবস্থিত। শহরটি ২৩.০০ উত্তর ও ৮৮.৫৮ দক্ষিণে অবস্থিত। এই শহরের কাছেই বিদ্যাধরী নদী ও যমুনা নদী (পশ্চিমবঙ্গ) উৎপন্ন হয়েছে।
শহরটি সড়ক পথে নগরউখড়া, হাবড়া, গাইঘাটা ও কল্যাণীর সঙ্গে ভাল ভাবে যুক্ত। এই শহর থেকে কল্যানী, হাবড়া নগরউখড়া ও কলকাতার সঙ্গে বাস যোগাযোগ রয়েছে। নিকটবর্তী রেলওয়ে স্টেশন কল্যানী ও কাঁচরাপাড়া।
জেঠী
হেমিডাক্টাইলাস গণের সদস্য বা জেঠীরা () গেকোনিডি বা সাধারণ "গেকো" পরিবারে অন্তর্ভুক্ত। এর আছে ৯০টি বর্ণিত প্রজাতি। প্রত্যেক বছরই নতুন নতুন প্রজাতি আবিষ্কার ও বর্ণিত হচ্ছে। আফ্রিকার অংশ এবং ইউরোপ পর্যন্ত বিস্তৃত বিশ্বের সব ক্রান্তীয় অঞ্চলে এদের পাওয়া যায়। এরা ঘরের আসে পাশে থাকতেই পছন্দ করে। এদের অস্ট্রেলিয়াতেও প্রবর্তন করা হয়েছে। 
সরীসৃপদের মধ্যে এরা মানুষের সাথে খাপ খাইয়ে নিয়ে আসে পাশে বসবাস করতে সবচেয়ে আগ্রহী।
একটি জেঠী সাধারণত বাড়ির এক জায়গাতেই তার মল রেখে যায়। বাড়ির মালিকদের জন্যে এটা মাঝে মধ্যে বড় এক অসুবিধা। এর কারণে নির্দিষ্ট কিছু পৃষ্ঠতলে দাগ পড়ে যায়।
আশা নেগি
আশা নেগি হলেন একজন ভারতীয় টেলিভিশন অভিনেত্রী। তিনি তার সঙ্গী রিথভিক ধানজানির সাথে ভারতীয় নাচের রিয়ালিটি শো নাচ বালিয়ের ৬ষ্ঠ আসর জয়লাভ করেন। তিনি জি টিভির জনপ্রিয় নাটক পবিত্র রিশ্তাতে পূরবী কিরলস্কারের চরিত্রে অভিনয়য়ের মাধ্যমে জনপ্রিয়তা অর্জন করেন। একই সাথে তিনি র ৬ষ্ঠ আসরে অংশগ্রহণ করেন, যেখানে তিনি সেমি-ফাইনাল পর্যন্ত পৌঁছেছিলেন। ২০০৯ সালে তিনি মিস উত্তরাখণ্ড ২০০৯ নির্বাচিত হন।
আশা নেগি ১৯৮৯ সালের ২৩ আগস্ট উত্তরাখণ্ডের দেরাদুনের এক ধনী পরিবারে জন্মগ্রহণ করেন। তারা রাজপুত বংশধর। তিনি দেরাদুনের সেন্ট ম্যারি উচ্চ মাধ্যমিক বিদ্যালয়ে পড়াশুনা করেন এবং দেরাদুনের ডিএভি কলেজ হতে স্নাতকত্ব লাভ করেন। কলেজে তার পড়াশুনা সমাপ্ত হওয়ার পর, তিনি বেঙ্গালুরুর একটি ট্যুর এবং ট্রাভেলস কনসালটেন্সি সংস্থাতে কাজ করেন। তিনি একটি কল সেন্টারে কাজ করেছেন, যেখানে তিনি ৪,০০০ রুপি আয় করেছেন। যাহোক, তিনি অবশেষে মুম্বাই চলে আসেন, যেখানে তিনি অভিনয় শুরু করেন।
আশা নেগি পবিত্র রিশ্তায় তার সহ-অভিনেতা রিথভিক ধানজানির সাথে সম্পর্কে আবদ্ধ আছেন। তিনি তার বিবাহ সম্পর্কে বলেন:
দার্জিলিং (দ্ব্যর্থতা নিরসন)
দার্জিলিং উত্তর-পূর্ব ভারতের একটি প্রসিদ্ধ পর্যটন স্থল। এর দ্বারা আরোও বোঝানো যেতে পারেঃ
নয়ডা
নয়ডা হল দিল্লির উপকন্ঠে গড়ে ওঠা একটি উপনগরী যা উত্তরপ্রদেশ রাজ্যের গৌতম বুদ্ধ নগর জেলায় অবস্থিত।নয়ডা (NOIDA) শব্দটি হল "নিউ ওখলা ইন্ডাস্ট্রিয়াল ডেভলোপমেন্ট অথরিটি" এর সংক্ষিপ্ত রূপ।শহরটি যমুনা নদীর পূর্ব তীরে গড়ে উঠেছে।
শহরটি নির্মাণ শুরু হয় ১৭ এপ্রিল ১৯৭৬ সালে।তাই ১৭ এপ্রিল এখানে 'নয়ডা দিবস' হিসাবে পরিচিত।
শহরটি সমুদ্র সমতল থেকে ২০০ মিটারের বেশি উচ্চতায় 
২০১১ সালের জনগননায় শহরের জনসংখ্যা ৬,৩৭,২৭২ জন। মোট জনসংখ্যার মধ্যে ৩,৪৯,৩৯৭ জন পুরুষ ও ২,৭৮,৮৭৫ মহিলা।
নয়ডা বিশ্বের বৃহত্তম ফোন নির্মাণ কেন্দ্রে পরিণত হচ্ছে । এপেল , স্যামসাং , অপো , ভিভো , জিওমি এখানে নিজেদের কারখানা খুলেছে ।
ভারতে বিশ্বের সবচেয়ে বড় মোবাইল ফোন কারখানা চালু করেছে স্যামসাং ইলেকট্রনিকস। নয়ডায় স্যামসাংয়ের এ কারখানার অবস্থান। এ কারখানা থেকে বছরে এখন ১২ কোটি মোবাইল ফোন উৎপাদন হবে। কারখানা সম্প্রসারণের পুরো প্রক্রিয়াটি কয়েক ধাপে ২০২০ সালের মধ্যে সম্পন্ন হবে।
সাদেক বাচ্চু
সাদেক বাচ্চু বাংলাদেশ ডাক বিভাগের একজন কর্মকর্তা। তার স্ত্রীর নাম শাহনাজ জাহান।
২০০৫-০৬ কেনিয়া ক্রিকেট দলের বাংলাদেশ সফর
কেনিয়া ক্রিকেট দল ২০০৬ সালের মার্চ মাসে চারটি একদিনের আন্তর্জাতিক ম্যাচ খেলতে বাংলাদেশ আসে। চার ম্যাচের সিরিজে তাঁরা সবকটি ম্যাচ বাংলাদেশের নিকট হারে।
রাজপুত
রাজপুত (সংস্কৃত থেকে "রাজা-পুত্র", ভারতীয় উপমহাদেশের পিতৃগোত্রজ গোত্রসমূহের একটির সদস্য। ষষ্ঠ শতকের পর থেকে তারা বেশ প্রভাবশালী হয়ে ওঠে এবং বিশ শতাব্দীর মধ্যে রাজপুত শাসকেরা মধ্য এবং উত্তর ভারতের অনেক অঞ্চলে ও বর্তমান পাকিস্তানের পুর্বাঞ্চলে আধিপত্য বিস্তার করে।
রাজপুতেরা এবং সাবেক রাজপুত রাজ্য উপমহাদেশে অনেক বিস্তৃতভাবে ছড়িয়ে আছে, বিশেষ করে উত্তর, পশ্চিম ও মধ্য ভারতে। এসব এলাকার মধ্যে রয়েছে রাজস্থান, গুজরাত, উত্তর প্রদেশ, হিমাচল প্রদেশ, হরিয়ানা, জম্মু ও কাশ্মীর, পাঞ্জাব, উত্তরাখণ্ড, মধ্য প্রদেশ, বিহার এবং সিন্ধু প্রদেশ।
রাজপুত কন্যা যোধাবাঈকে সম্রাট আকবর বিয়ে করেন।
আরন হ্যামিল্টন
আরন হ্যামিল্টন (; জন্ম: ১৯৭৮) বিশিষ্ট অস্ট্রেলীয় ক্রিকেট কোচ। বর্তমানে তিনি আয়ারল্যান্ড ক্রিকেট দলের প্রধান কোচের দায়িত্ব পালন করছেন।
হ্যামিল্টন ক্রিকেট অস্ট্রেলিয়ার তৃতীয় স্তরের কোচ। ওয়েস্টার্ন অস্ট্রেলিয়ান ক্রিকেট অ্যাসোসিয়েশনে সাত বছর কোচের দায়িত্বে ছিলেন। এছাড়াও, সহকারী কোচসহ ওয়েস্টার্ন ফিওরি’র বোলিং কোচের দায়িত্ব রয়েছেন। ২০১০ সালে ক্রিকেট ইন্দোনেশিয়া কনফারেন্সে বক্তব্য প্রদানের জন্য আমন্ত্রিত অতিথি ছিলেন। ফেব্রুয়ারি, ২০১৫ সালে তিনি আয়ারল্যান্ড মহিলা ক্রিকেট দলের প্রধান কোচ হিসেবে নিযুক্তি লাভ করেন। তিনি সাবেক আইরিশ ক্রিকেটার ট্রেন্ট জনস্টনের কাছ থেকে দায়িত্বভার গ্রহণ করেন।
২০১৫ সালের আইসিসি মহিলা বিশ্ব টুয়েন্টি২০ প্রতিযোগিতার বাছাইপর্বের মাধ্যমে কোচের দায়িত্ব শুরু হয়। ঐ প্রতিযোগিতায় আয়ারল্যান্ড শিরোপা জয় করে ও ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় খেলার যোগ্যতা লাভ করে। হ্যামিল্টন সুপার থ্রি শিরোনামে ঘরোয়া ক্রিকেট প্রতিযোগিতার প্রবর্তন করেন।
সিপাহী
সিপাহী () ছিল পূর্বে ভারতীয় সৈন্যের একটি উপাধি। আধুনিক নেপালীয় সেনাবাহিনী, ভারতীয় সেনাবাহিনী, পাকিস্তান সেনাবাহিনী এবং বাংলাদেশ সেনাবাহিনীতে পদমর্যাদার জন্য এখনও এটি ব্যবহৃত হয়।
মুঘল সাম্রাজ্য ও মহীশূর রাজ্যের মধ্যে মুঘল সম্রাট আওরঙ্গজেবের আমলে পদাতিক সৈন্যবাহিনী হিসেবে সিপাহিদের ব্যাটেলিয়ন গঠিত হয় যাদের অস্ত্র ছিল রকেট ও গ্রেনেড।অবরোধের যুদ্ধবিগ্রহে তারা সাফল্যের সাথে ব্যবহৃত হয়েছিল।ব্রিটিশরা মাদ্রাজ ও বোম্বাই প্রেসিডেন্সির স্থানীয় সম্প্রদায়ের থেকে সিপাহিদের নিয়োগ দিত। তবে বেঙ্গল আর্মিতে কেবল ব্রাহ্মণ ও রাজপূত সম্প্রদায়ের লোকদের সিপাহি হিসেবে নিয়োগ দেয়া হত। ১৮৫৭ সালের সিপাহি বিদ্রোহের পর অবশিষ্ট ব্রিটিশ ইস্ট ইন্ডিয়া কোম্পানির সৈন্যদের নিয়ে একটি নতুন ভারতীয় সেনাবাহিনী তৈরি করা হয়।
গৌর
গৌর ("Bos gaurus") বা বনগরু (বা ভারতীয় বাইসন) বিশ্বের বৃহত্তম গরু জাতীয় প্রাণী। এরা দক্ষিণ এবং দক্ষিণপূর্ব এশিয়ার স্থানীয় প্রজাতি। 
গত তিন প্রজন্মে এই প্রজাতির পরিসরের কিছু অংশে ৭০% এর বেশি জনসংখ্যা হ্রাস পাওয়ায় ১৯৮৬ থেকে আইইউসিএন লাল তালিকায় প্রজাতিকে সংকটাপন্ন হিসেবে তালিকাভুক্ত করা হয়েছে। ভালোভাবে সুরক্ষিত এলাকাগুলোয় জনসংখ্যার গতিধারা স্থিতিশীল এবং কিছু পূর্ব উপেক্ষিত এলাকায় পুনঃবৃদ্ধি পাচ্ছে।
গৌর বন্য গরুর সবচেয়ে উঁচু প্রজাতি। মালয় বনগরুকে "সেলাদুং" এবং বর্মী বনগরুকে "পাইউং" বলা হয়। গৌরের গৃহপালিত জাতকে গয়াল বা "মিঠুন" বলে।
গৌর প্রজাতিটি অতি শক্তিশালী ও ব্যাপক গঠনের হয়ে থাকে। কপালে শিঙের মাঝখান দিয়ে থাকে একটি উঁচু উত্তল সেতুবন্ধ, যা সামনের দিকে নুয়ে যায় এবং মাথার উপরিভাগের পার্শ্বদেশে একটি গভীর ঢালা সৃষ্টি করে। পৃষ্ঠদেশে একটি লক্ষণীয় সেতুবন্ধ বা শৈলশিরা আছে। কানগুলো হয় বিশালাকারের। লেজ লম্বায় হাঁটুর হাড্ডি মাত্র পৌঁছায় এবং বয়স্ক ষাঁড়জাতে পিঠের পশম খুব পাতলা হয়ে যায়।
প্রাপ্তবয়স্ক পুরুষ গৌরের রং হয় গাঢ় বাদামি, অতি বয়স্করা হয় কালো বর্ণের। মাথার উপরিভাগ, চোখের ওপর থেকে গর্দান পর্যন্ত, ছাইরঙা ধূসর বর্ণ কিংবা কখনও নোংরা শ্বেতবর্ণের হয়ে থাকে। শুণ্ড ফ্যাকাশে রঙের এবং পায়ের নিম্নভাগ খাঁটি সাদা কিংবা হলদেটে।
গৌর ঐতিহাসিকভাবেই ভিয়েতনাম, কম্বোডিয়া, লাওস, চীন, থাইল্যান্ড, মালয় উপদ্বীপ, মায়ানমার (বর্মা), ভারত, বাংলাদেশ, ভুটান এবং নেপালের (দক্ষিণ এবং দক্ষিণপূর্ব এশিয়ার মূলভূখন্ড) স্থানীয়। বর্তমানে এদের পরিসর গুরুতরভাবে বিচ্ছিন্ন ছড়িয়ে ছিটিয়ে আছে এবং শ্রীলঙ্কায় এরা আঞ্চলিকভাবে বিলুপ্ত।
গৌর প্রায় ২৭৫ দিন (প্রায় নয় মাস, গৃহপালিত গরুর চেয়ে কিছু দিন কম) গর্ভধারণের পর একটি (বা কখনও দুটি) বাছুর প্রসব করে। ৭ থেকে ১২ মাস পর বাছুরদের মায়ের দুগ্ধপান ছাড়ানো হয়। দ্বিতীয় কিংবা তৃতীয় বছরে গৌর যৌনতা প্রাপ্ত হয়। সাড়া বছর জুড়েই বংশবৃদ্ধি হয়, তবে ডিসেম্বর এবং জুনে তা বেড়ে যায়। বন্দি অবস্থায় একটি বনগরুর আয়ুকাল ৩০ বছর হয়ে থাকে।
প্রাণীটির দুরূহ আকৃতি ও শক্তির সুবাদে মানুষ ব্যতীত গৌর শিকারকারী প্রাণী খুব অল্প। অসতর্ক বাছুর বা অসুস্থ প্রাণীদের ওপর কখনও চিতাবাঘ এবং রামকুত্তা বা ঢোলের দল আক্রমণ করে। তবে শুধু বাঘ বা লোনাপানির কুমিরদেরই একটি পূর্ণবয়স্ক বনগরু মেরে ফেলার খবর পাওয়া গেছে। তবে সাম্প্রতিককালে গৌর এবং লোনাপানির কুমির দুই প্রজাতির পরিসর হ্রাস পাওয়ায় তাদের আবাসস্থল কদাপি মিলে এবং একটি কুমিরকে সুস্থ-সবল ষাঁড়জাতের ওপর আক্রমণের জন্যে দৈহিকভাবে পূর্ণবয়স্ক হতে হবে।
বুনো ছাগল
বুনো ছাগল ("Capra aegagrus") ক্যাপরা গণের সবচেয়ে ব্যাপকভাবে বিস্তৃত প্রজাতি। এদের বিস্তার ইউরোপ এবং আনাতোলিয়া থেকে মধ্য এশিয়া ও মধ্যপ্রাচ্য পর্যন্ত। গৃহপালিত ছাগল এই প্রজাতিরই একটি উপপ্রজাতি।
বন্য পরিবেশে ছাগল উর্ধে ৫০০ জনের একটি পাল নিয়ে থাকে। পুরুষরা থাকে নিঃসঙ্গ। স্ত্রী ছাগল একটি ঋতুকালের মধ্য দিয়ে যায়, তখন তারা প্রজননের জন্য তৈরী হয়। শরৎকালে বুনো ছাগলরা বংশবৃদ্ধিতে লিপ্ত হয় যখন বয়স্ক পুরুষেরা তরুণদের মাতৃপাল থেকে বের করে দেয়। গর্ভধারণকাল গড়ে হয় ১৭০ দিনের, যার পরে সাধারণত স্ত্রী ছাগল একটি বাচ্চা প্রসব করে। জন্মের কিছু পর পরই ছাগশিশু মায়ের সাথে চলাফেরা করতে পারে। ৬ মাস পর মায়ের দুগ্ধপান ছাড়ানো হয়। স্ত্রী ছাগল দেড় থেকে আড়াই বছরে যৌনতা প্রাপ্ত হয়, পুরুষেরা হয় সাড়ে তিন থেকে ৪ বছরে। ছাগলের আয়ুকাল হয় ১২ থেকে ২২ বছর।
এদের যে সকল দেশে দেখতে পাওয়া যায় :
বনছাগল
বনছাগল ( সাবেক Mainland serow; দ্বিপদী নাম: "Capricornis sumatraensis") ছাগল জাতীয় যুগ্ম-খুর-যুক্ত চতুষ্পদ যা মালয় উপদ্বীপ এবং ইন্দোনেশিয়ার সুমাত্রা দ্বীপের স্থানীয়। বর্তমানে এই সেরোর প্রজাতিটিকে সুমাত্রীয় সেরো ডাকা দেয়া হলেও পূর্বে এর নাম ছিল "মূলভূখন্ডীয় সেরো" যেহেতু মূলভূখন্ডের অন্যান্য সেরো প্রজাতি যেমন চায়না সেরো, লাল সেরো এবং হিমালয়ী সেরোকে এই প্রজাতির উপপ্রজাতি ধরা হতো।
বাসস্থান ক্ষতি এবং শিকারের জন্যে বনছাগলের অস্তিত্ব হুমকির সম্মুখীন, যার কারণে আইইউসিএন লাল তালিকা অনুযায়ী এটি সংকটাপন্ন হিসেবে মূল্যায়িত।
গায়ের রং লালচে বাদামী বা পিংগলাভ। ঘাড়ের উপরের পশমগুলি কাল এবং লম্বাটে। শিং ৯ থেকে ১০ ইঞ্চি লম্বা এবং পেছন দিকে বাঁকানো থাকে। কানগুলি রামছাগলের মত বড় হলেও শক্ত এবং খাড়া বা সামান্য কাত হয়ে থাকে। লেজটি ছাগলের লেজের মত ছোট। হাটু থেকে পায়ের খুর পর্যন্ত কিছুটা সাদার ছোপ রয়েছে। খুরের রং কাল। পুরুষ ও স্ত্রী উভয়ের কাল শিং থাকে।
মূলত মালয় উপদ্বীপ এবং সুমাত্রা দ্বীপে এদের পাওয়া গেলেও বাংলাদেশের চট্টগ্রামের পার্বত্য বনাঞ্চলে এদের দেখা মিলে যদিও এদের জনসংখ্যা বর্তমানে সেখানে অতি সামান্য। বিশ্বজুড়ে "সেরো" হিসেবে পরিচিত হলেও বনে চলাফেরা করা ছাগলের মতো দেখতে বলে সেখানে এদের "বনছাগল" ডাকা হয়।
এরা সতর্ক অবস্থায় পা দুটি ফাঁক করে মাথা নুইয়ে দাঁড়ায়। মাঝে মাঝে সামনের পা তুলে জোরে তা ছুঁড়ে মারবে মাটিতে এবং নাক ও গলায় কিছুটা বাঁশির মত শব্দ তুলে পালিয়ে যাবে। কখনো আক্রমণও করে বসে। বনছাগল বনের ধারের বা পাহাড়ের ঢালে একাকী ঘুরে বেড়ায় ও খাবার সংগ্রহ করে। পাহাড়ের খাড়া ঢালে বা সমতলভূমিতে একইভাবে দ্রুতগতিতে চলতে পারে। বছরে একবার সাধারনত মে-জুন মাসে আট মাস গর্ভধারণের পর একটি বাচ্চা প্রসব করে। পাহাড়ের গুহায় ঘন ঘাসবনে বা পাথরের ফাঁকে ফাঁকে নিজে লুকায় ও বাচ্চাকে লুকিয়ে রাখে।
মথুরাপুর ইউনিয়ন (চাটমোহর উপজেলা)
মথুরাপুর ইউনিয়ন পাবনা জেলার চাটমোহর উপজেলায় অবস্থিত। মথুরাপুর ইউনিয়ন পরিষদের কার্যালয় মথুরাপুর গ্রামের মথুরাপুর হাটের পাশে অবস্থিত।
মোট জনসংখ্যা ১৩৯৯৪ জন। এর মধ্যে পুরুষ ৬৮৯৬ জন ও মহিলা ৭০৯৪ জন।
প্রধানত মুসলিম সম্পদায় এই ইউনিয়নে বাস করে। এর পর খ্রীস্টান সম্পদায়ের অবস্থান।
চর জব্বর ইউনিয়ন
চর জব্বর বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
সুবর্ণচর উপজেলার উত্তরাংশে চর জব্বর ইউনিয়নের অবস্থান। এ ইউনিয়নের পশ্চিমে ও দক্ষিণ-পশ্চিমে চর ওয়াপদা ইউনিয়ন, দক্ষিণ-পূর্বে ও পূর্বে চর জুবলী ইউনিয়ন এবং উত্তরে নোয়াখালী সদর উপজেলার ধর্মপুর ইউনিয়ন ও এওজবালিয়া ইউনিয়ন অবস্থিত।
চর জব্বর ইউনিয়ন সুবর্ণচর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সুবর্ণচর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হল:
গোয়ালাবাজার ইউনিয়ন
গোয়ালা বাজার ইউনিয়ন (ইংরেজি:Goala Bazar Union), সিলেট বিভাগ এবং সিলেট জেলার ওসমানীনগর উপজেলার একটি ইউনিয়ন পরিষদ।
গোয়ালা বাজার ইউনিয়নের আয়তন ৪৫৬৩ একর (বর্গ কিলোমিটার)। এই ইউনিয়নে ২৮০৩ টি পরিবার বাস করে।
বাংলাদেশর ১৯৯১ আদমশুমারি অনুযায়ী গোয়ালা বাজার ইউনিয়নের জনসংখ্যা ১৬,৬৫৮ জন। এর মধ্যে মহিলা ৫২%, এবং পুরুষ ৪৮%।
গোয়ালাবাজার ইউনিয়ন প্রাচীন বুড়ি বরাক নদীর দুই তীরে গড়ে ওঠা ভূ-অঞ্চলে ১১৭৬ ইং সাল থেকে জন বসতি গড়ে ওঠে। সিলেটে হযরত শাহ জালাল (র:) এর আগমনের প্রাক্কালে এবং সমসাময়িক কালে মুসলিম জন বসতি গড়ে ওঠে। হযরত শাহ জালালের (র:) সহগামী অনুগামী ওলি আওলিয়াদের বেশ কটি মাজার এখানে বিদ্যমান। কালের স্বাক্ষী হয়ে দাঁড়িয়ে আছে ৪৮টি গ্রামের মধ্যস্থানে অবস্থিত গোয়ালা বাজার মডেল ইউনিয়ন পরিষদ।
জানা যায়, বর্তমান গোয়ালাবাজারের হাট এলাকায় দাশপাড়া গ্রামের দাশগোষ্ঠীর গোয়াল ঘর ছিল। সেই গোয়াল ঘরের কাছে গড়ে উঠা বাজার ধীরে ধীরে গোয়ালাবাজার নামে প্রকাশ পায়। সিলেট-ঢাকা মহাসড়কে অবস্থিত গোয়ালাবাজার একটি প্রাচীন ও স্বনামধন্য ব্যবসা কেন্দ্র। এখানে একাধিক স্কুল মাদ্রাসাসহ একটি মহিলা কলেজ ও গণপাঠাগার রয়েছে। রয়েছে ওসমানীনগর প্রেসক্লাবের নিজস্ব ভবন। খ্যাতিমান লেখক/সাংবাদিক গিয়াস উদ্দিন আহমেদ, উজ্জ্বল ধর, জুবেল আহমেদ সেকেল, রেজুয়ানুর রহমান, মো.কয়েছ মিয়া এ ইউনিয়নের বাসিন্দা। এখানে হিন্দু মুসলিম উভয় সম্প্রদায় পরস্পর মিলে মিশে রয়েছে সুদীর্ঘকাল থেকে। শিক্ষা, সংস্কৃতি, ধর্মীয় অনুষ্ঠান পালন ও খেলাধুলা নিয়ে তার আপন গতিতে চলমান। গোয়ালা বাজারকে ওসমানী নগরের বাণিজ্যিক রাজধানী বলা হয়।
ইউনিয়নএ ৪৮টি গ্রাম আছে গ্রাম মৌজা ১১ টি।
সিলেট ঐতিহাসিকভাবেই আলাদা ভাষা এবং আলাদা সংস্কৃতি ধারণ ও লালন করে আসছে। গোয়ালা বাজার ইউনিয়ন সিলেটের ই একটি অংশ। এখানে বিভিন্ন সম্প্রদায়ের বসবাস যার ফলে ভাষার ক্ষেত্রেও রয়েছে বৈচিত্র্য । পূর্বে সিলেট আসাম রাজ্যের অন্তর্গত থাকার ফলে সিলেটের ভাষা ও সংস্কৃতিতে আসামের প্রভাব লক্ষ্য করা যায়। এছাড়াও সিলেটের রয়েছে এক বৈচিত্র্যময় নিজস্ব বর্ণমালা "নাগরি বর্ণমালা।
৯ টি ওয়ার্ড এবং ৪৮ টি মহল্লা নিয়ে এ গোয়ালা বাজার ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
সামুদ্রিক কাছিম মুক্তকরার যন্ত্র
TED এটি একটি বিশেষ যন্ত্র ,যা সমুদ্রের বাণিজ্যিকভাবে মাছ ধরা হয় এমন জালে বসানো এবং কোনো কাছিম জালে ঢুকে গেলে বা আটকা পড়লে সহজে বের হতে পারে।
সামুদ্রিক বাস্তুতন্ত্র
পৃথিবীর বৃহত্তম বাস্তুতন্ত্র হল সামুদ্রিক বাস্তুতন্ত্র ,সামুদ্রিক বাস্তুতন্ত্রের মধ্যে রয়েছে যেমন স্টলর্মাচ, ইন্টারটাইডাল অঞ্চল, খাড়ি ,লেগূন,ম্যানগ্রুব,প্রবাল প্রাচীর এবং গভীর সমুদ্রের অঞ্চল।
নীল কার্বন
নীল কার্বন বা ব্লু কার্বন হল যে কার্বন ম্যানগ্রোভ, সল্ট মার্শ এবং সি গ্রাসের মধ্যে সঞ্চিত থাকে সেটা। মুল প্রক্রিয়া হয় সালোকসংশ্লেষ এর মাধ্যমে। বায়ুমণ্ডল থেকে উদ্ভিদ কার্বন ডাই অক্সাইড শোষণ কর বা গ্রহণ করে। পরে উদ্ভিদ দেহের বিভিন্ন অংশে, বিভিন্ন উপায়ে সঞ্চিত করে, ধরে রাখে। এভাবে কার্বন ডাই অক্সাইড খুব অ্ল্প পরিমাণ শোষিত হয় বিশেষ করে উপকূলীয় ইকোসিস্টেমে কারণ উপকূলীয় বনাঞ্চল দিনদিন কমে যাচ্ছে। সমুদ্ররে পানিতে কার্বন ডাই অক্সাইড কয়েক উপায়ে দ্রবীভূত হয়। তবে সি গ্রাস এক্ষেত্রে বিরাট ভুমিকা রাখে। কারণ সি গ্রাস অগভীর পানিতেও সালোকসংশ্লেষ করে। তারাও ব্লু কার্বনে ভুমিকা রাখে। তাদদের বায়েমাস গুলো কার্বনের অংশ। ব্লু কার্বন সঞ্চিত হতে এসব উদ্ভিদের উপরিভাগে (পাতা, শাখা, প্রশাখা),নিচের দিক (শিকড়), রাইজোম এবং মরা কাঠ, পচা কাঠ, জৈব পদার্থ-সমৃদ্ধ পলি ইত্যাদি।
কার্বন সঞ্চিত সাধারণত দুইটা উপায়ে হয়
তাজপুর ইউনিয়ন
তাজপুর ইউনিয়ন সিলেট বিভাগ এবং সিলেট জেলার ওসমানী নগর উপজেলার একটি ইউনিয়ন পরিষদ।
তাজপুর ইউনিয়নের আয়তন ৫৮২০ একর (৮.৫ বর্গ কিলোমিটার)। এই ইউনিয়নে ৩১৮৭ টি পরিবার বাস করে।
বাংলাদেশর ১৯৯১ আদমশুমারি অনুযায়ী তাজপুর ইউনিয়নের জনসংখ্যা ১৯,৭৯৭ জন। এর মধ্যে মহিলা ৫১%, এবং পুরুষ ৪৯%।
এই ইউনিয়নে ৪৯টি গ্রাম এবং ২০ টি মৌজা আছে ।
৯ টি ওয়ার্ড এবং ৪৯ টি মহল্লা নিয়ে এ তাজপুর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
চন্দন প্রভাকর
চন্দন প্রভাকর হলেন একজন ভারতীয় স্ট্যান্ড আপ কমেডিয়ান এবং অভিনেতা। তিনি পাঞ্জাবের অমৃতসরে জন্মগ্রহণ করেন। তিনি বেশ কয়েকটি পাঞ্জাবি চলচ্চিত্র পরিচালনা এবং সেগুলোর স্ক্রিপ্ট লিখেছেন। একই সাথে তিনি বেশ কয়েকটি পাঞ্জাবি চলচ্চিত্রে প্রধান চরিত্রে অভিনয় করেছেন। তিনি "দ্য গ্রেট ইন্ডিয়ান লাফটার চ্যালেঞ্জের" ৩য় আসরের প্রথম রানার আপ হন। তিনি বর্তমানে সনিতে সম্প্রচারিত "দ্য কপিল শর্মা শোতে" একজন চা বিক্রেতার চরিত্রে অভিনয় করছেন।
চন্দন প্রভাকর অমৃতসরের একটি পাঞ্জাবি পরিবারে জন্মগ্রহণ করেন। তিনি অমৃতসরেই যন্ত্র প্রকৌশলে পড়াশুনা করেন। তিনি এবং কপিল শর্মা হলেন ছোটবেলার বন্ধু। তারা দুজনে একই জায়গায় বসবাস করত এবং তারা দুজনে একই বিদ্যালয়ে পড়াশুনা করত। চন্দন টেলিভিশনে অভিষেক করেন দ্য গ্রেট ইন্ডিয়ান লাফটার চ্যালেঞ্জ-এর মাধ্যমে, যেখানে কপিল শর্মা বিজয়ী হয় এবং চন্দন প্রথম রানার আপ হন।
২০১৫ সালের ২৫ এপ্রিল চন্দন অমৃতসরের মেয়ে নন্দনী টেন্ডনকে বিবাহ করেন। এই বিবাহটি পাঞ্জাবি রীতিতে সম্পন্ন হয়, যেখানে তার পিতা-মাতা সহ তার অনেক বন্ধু-বান্ধব উপস্থিত ছিল। তিনি কমেডিয়ানের পাশাপাশি একজন চিত্রশিল্পীও। তার অঙ্কিত চিত্র বিদেশেও প্রদর্শিত হয়েছে। কিছু অনিবার্য কারনবশত তিনি তার চিত্রশিল্পের কাজ এগিয়ে নিতে পারেননি।
চন্দন প্রভাকর পাঞ্জাবি চলচ্চিত্রের সাথে অধিক সংযুক্ত। তিনি বেশ কয়েকটি পাঞ্জাবি চলচ্চিত্র নিজে পরিচালনা এবং প্রযোজনা করেছেন। তিনি ইটিসি পাঞ্জাবিতে সম্প্রচারিত "লাফটার দা মাস্টার" নামক অনুষ্ঠানটি প্রযোজনা করেছেন। তার অভিনীত কয়েকটি উল্লেখযোগ্য চরিত্র হলো: হারপাল সিং (হাবিলদার), ঝানা সিং এবং রাজু।
পর্নোগ্রাফির স্বর্ণযুগ
পর্নোগ্রাফির স্বর্ণযুগ, পর্নো চিক অথবা যৌনশিল্পের স্বর্ণযুগ চলচ্চিত্রের ইতিহাসে সেই যুগকে বলা হয় যখন আমেরিকায় বাণিজ্যিক পর্নোগ্রাফি মূলধারার চলচ্চিত্র, চলচ্চিত্র সমালোচক তথা জনসাধারণের কাছ থেকেও ইতিবাচক অভিজ্ঞতা অর্জন করে। এই যুগের শুরু ধরা হয় ১৯৬৯ সালে অ্যান্ডি ওয়ারহোল পরিচালিত ব্লু মুভি এবং ১৯৭০ সালে বিল ওসকো প্রযোজিত "মোনা" চলচ্চিত্রটি মুক্তিলাভের পর। এই চলচ্চিত্রটিই মার্কিন যুক্তরাষ্ট্রে প্রথম যৌন চিত্রিত প্রাপ্তবয়স্ক প্রেমমূলক চলচ্চিত্র ছিল যা ব্যাপক ভাবে প্রেক্ষাগৃহে মুক্তি পায়। উপরিউক্ত উভয়ই চলচ্চিত্র দ্বারা প্রভাবিত হয়েই ১৯৭২-এর গেরার্ড ডামিয়ানো পরিচালিত ও লিন্ডা লাভল্যাক অভিনীত চলচ্চিত্র "ডীপ থ্রট", মাইকেল ব্রাদার্স পরিচালিত ও মেরিলাইন চেম্বার্স অভিনীত "বিহাইন্ড দ্যা গ্রিন ডোর, ১৯৭৩ সালের আবারও ডামিয়ানো পরিচালিত "দ্যা ডেভিল ইন মিস জনেস", এবং ১৯৭৬ সালের র‍্যডলি মেটগার পরিচালিত এবং পুরস্কারজয়ী লেখক টনি বেন্টলি (যাকে স্বর্ণযুগের "মুকট মণি" বলা হত) দ্বারা বিবেচিত "দি ওপেনিং অব মাইস্টি বীথভেন ইত্যাদি।
জনি কারসন ও বব হোপ তাঁদের বিভিন্ন দূরদর্শন অনুষ্ঠানে উল্লেখ করেন যে, "ডীপ থ্রট" ছবিটি অসলে মূলধারার চলচ্চিত্র না হওয়া সত্তেও বক্স অফিসে ব্যাপক সাফল্যলাভ করে। ১৯৭৩ সালের, আরও মার্জিত কিন্তু কম বাজেটে নির্মিত "দ্যা ডেভিল ইন মিস জনেস", বছরের সপ্তম সবচাইতে সফল চলচ্চিত্র ছিল এবং গণমাধ্যম সহ বিখ্যাত চলচ্চিত্র সমালোচক রজার এবার্ট এর কাছ থেকেও অনাকুল পর্যালোচনা লাভ করে। পর্নের এসব অশ্লীল ঘটনাগুলি মূলধারার সেলিব্রেটিদের দ্বারা প্রকাশ্যে আলোচিত হয়, এবং সমালোচকগণও এটি গুরুত্বপূর্ণভাবে গ্রহন করেন, আমেরিকার আধুনিক সংস্কৃতিতে প্রথমবার নিউইয়র্ক টাইমসে একটি উন্নয়ন হিসেবে একে "চটকদার পর্ন" বা "Porno Chic" নামে উল্লেখিত হয়। এসময় পর্নচলচ্চিত্রগুলি কম বাজেটে নির্মিত হওয়ার ফলে প্রযুক্তিগত দিক থেকে হলিউড চলচ্চিত্রের সাথে প্রতিযোগিতার সম্মুখীন হয়। তারপরও কিছু পর্নবোয় অপেক্ষাকৃত বেশী আয় করতে এমনকি হলিউড চলচ্চিত্রের উপর প্রভাব ফেলতে সক্ষম হয়।
সেযুগের কিছু সুপরিচি প্রাপ্তবয়স্ক প্রেমমূলক চলচ্চিত্র সমূহ:
বেন ডাকেট
বেন ম্যাথু ডাকেট (; জন্ম: ১৭ অক্টোবর, ১৯৯৪) কেন্টের ফার্নবোরা এলাকায় জন্মগ্রহণকারী বিশিষ্ট ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ারের পক্ষে খেলে থাকেন। এছাড়াও ইংল্যান্ডের অনূর্ধ্ব-১৯ দলের প্রতিনিধিত্ব করেছেন। বেন ডাকেট মূলতঃ উইকেট-রক্ষকের দায়িত্বে রয়েছেন। এছাড়াও বামহাতি ব্যাটসম্যান হিসেবে খেলার পাশাপাশি ডানহাতে অফ ব্রেক বোলিংয়ে পারদর্শিতা রয়েছে তার।
এগারো বছর বয়স থেকে ওয়ানটেজ রোডে বসবাস করছেন তিনি। ২০১২ সালের আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের প্রতিনিধিত্ব করেছেন তিনি। ৮ জুলাই, ২০১২ তারিখে নর্দাম্পটনশায়ারের পক্ষে অভিষেক ঘটে তার। স্টো স্কুলে এ-লেভেলের প্রথম বর্ষে অধ্যয়নকালীন ২০১২ সালের ফ্রেন্ডস লাইফ টি২০ প্রতিযোগিতায় নর্দাম্পটনশায়ারের প্রতিপক্ষ ছিল গ্লুচেস্টারশায়ার। ২০১৫ মৌসুমের কাউন্টি চ্যাম্পিয়নশীপে চারটি শতক হাঁকান তিনি। পরের বছর সাসেক্সের বিপক্ষে নিজস্ব সর্বোচ্চ অপরাজিত ২৮২* রান সংগ্রহ করেন।
২০১৩ সালে এজবাস্টনে নর্দান্টস স্টিলব্যাকসের সদস্যরূপে ফ্রেন্ডস লাইফ টি২০ প্রতিযোগিতার চূড়ান্ত খেলায় সারের বিপক্ষে জয়ে প্রভূতঃ ভূমিকা রাখেন। চার রান সংগ্রহ করে কাইল কোয়েতজারের আঘাতপ্রাপ্তির পর তার সামর্থ্যতা তুলে ধরেন।
উইকেট-রক্ষক ও বামহাতি ব্যাটসম্যান ডাকেটের প্রতিভা ধরা পড়ে ২০১৪ সালের অনূর্ধ্ব-১৯ ক্রিকেট বিশ্বকাপের মাধ্যমে। নর্দাম্পটনশায়ারের খেলোয়াড় ডাকেট প্রতিযোগিতা শুরুর তিনমাস পূর্বে শারীরিক পরীক্ষায় অকৃতকার্য হয়েছিলেন। তবে কোয়ার্টার-ফাইনালে ভারতের বিপক্ষে ৬১ ও সংযুক্ত আরব আমিরাতে অনুষ্ঠিত অস্ট্রেলিয়া-ইংল্যান্ডের মধ্যকার খেলায় সেঞ্চুরি করে বসেন। এরফলে সর্বোচ্চ রান সংগ্রহকারীর তালিকায় তিনি তৃতীয় স্থান দখল করেন।
জুলাই, ২০১৬ সালে পাকিস্তান এ ও শ্রীলঙ্কা এ দলের বিপক্ষে খেলার জন্য ইংল্যান্ড লায়ন্স দলের সদস্য মনোনীত হন। প্রথম খেলায় মাত্র ১০৪ বলে অপরাজিত ১৬৩ তোলেন। ষষ্ঠ খেলায় শ্রীলঙ্কার বিপক্ষে অপরাজিত ২২০* তোলেন মাত্র ১৩১ বলে। এসময় দ্বিতীয় উইকেট জুটিতে ড্যানিয়েল বেল-ড্রুমন্ডের সাথে ৩৬৭ রানের জুটি গড়েন। পরের মাসে টুয়েন্টি২০ ব্লাস্ট প্রতিযোগিতায় নর্দান্টের পক্ষে সেমি-ফাইনাল ও ফাইনাল খেলেন। বিজয়ী দলের পক্ষে খেলা শেষ করেন। এরপূর্বে সেমি-ফাইনালে ৪৭ বলে ৮৪ তোলেন ও অ্যালেক্স ওয়াকলি’র সাথে ১৩২ রানের জুটি গড়েন।
সেপ্টেম্বর, ২০১৬ সালে বাংলাদেশ সফরের জন্য ইংল্যান্ডের টেস্ট ও একদিনের আন্তর্জাতিক দলের অন্যতম সদস্য মনোনীত হন। সিরিজের প্রথম ওডিআইয়ে বাংলাদেশ দলের বিপক্ষে তার অভিষেক ঘটে। খেলায় তিনি ৬০ রান তুলেন, যাতে তার দল ৩০৯ রান তুলে ২১ রানের জয় তুলে নেয়। দ্বিতীয় খেলায় তিনি শূন্য রানে আউট হয় ও ইংল্যান্ড পরাজয়বরণ করে। চূড়ান্ত খেলায় তিনি স্বরূপ ধারণ করেন। ইংল্যান্ডের পক্ষে সর্বোচ্চ ৬৩ রান করে বাংলাদেশকে ২৭৮ রানে জয়ের লক্ষ্যমাত্রা দিলে চার উইকেটের জয় পায় ইংল্যান্ড ও সিরিজে ২-১ ব্যবধানে জয় পায়।
আইফোন ৭
আইফোন ৭ একটি স্মার্টফোন যা বাজারে এনেছে অ্যাপল ইনকর্পোরেটেড। এটা দশম জেনারেশনের আইফোন যা ৭ সেপ্টেম্বর, ২০১৬ তে প্রথম বাজারে অবমুক্ত করা হয় এবং ১৬ সেপ্টেম্বর, ২০১৬ তা বাজারে আসে ।
অ্যাপল আইফোন ৭ স্মার্টফোনটি প্রথমে বাজারে আসে ২০১৬ এর সেপ্টেম্বরে।
আইফোন ৭ এ রয়েছে ৪.৭ ইঞ্চি টাচস্ক্রীণ ডিসপ্লে এবং ৭৫০ X ১৩৩৪ পিক্সেল রেজ্যুলেশন, যেখানে রয়েছে ৩২৬ পিপিআই।
আইফোন ৭ এ রয়েছে কোয়াড কোর অ্যাপল এ১০ ফিউশন প্রসেসর এবং ২জিবি র‌্যাম। এর সাথে সংযুক্ত অভ্যন্তরীন স্টোরেজকে পরবর্তীতে আর বাড়ানো যায় না। এতে রয়েছে ১২ মেগাপিক্সেল প্রাইমারি ক্যামেরা যেটা পিছনের দিকে অবস্থিত। আর রয়েছে ৭ মেগাপিক্সেল সম্মুখ ক্যামেরা সেলফি তোলার জন্য।
আইফোন ৭ এ রয়েছে আই অপারেটিং সিস্টেম ১০। এতে ১৯৬০মিলি অ্যাম্পিয়ার আওয়ার ব্যাটারি রয়েছে যেটা খোলা যায় না। ফোনটির মাপ হচ্ছে ১৩৮.৩০ X ৬৭.১০ X ৭.১০ (দৈর্ঘ্য X প্রস্থ X পুরুত্ব) এবং ওজন হল ১৩৮.০০ গ্রাম।
আইফোন ৭-এ একটিমাত্র সিম (জিএসএম) ব্যবহার করা যায় যেটা ন্যানো সিম। কানেকটিভিটি অপশন গুলো হল ওয়াইফাই, জিপিএস, ব্লুটুথ, এনএফসি, ৩জি এবং ৪জি। সেন্সরসমূহ হল কম্পাস ম্যাগনেটোমিটার, প্রক্সিমিটি সেন্সর, অ্যাক্সিলারোমিটার, অ্যাম্বিয়েন্ট লাইট সেন্সর, জাইরোস্কোপ এবং ব্যরোমিটার।
বাংলাদেশে এর মূল্য শুরু হয় ৭৬০০০ টাকা থেকে। আইফোন ৭ (৩২ জিবি) মূল্য ৭৬,০০০ টাকা, আইফোন ৭ (১২৮ জিবি) মূল্য ৮৭,৬৫০ টাকা এবং আইফোন ৭ (২৫৬ জিবি) মূল্য ৯৯,২৫০ টাকা।
হয়েছে, যোগ করা হয়েছে
৬টি এলমেন্টের সমন্বয়ে তৈরি লেন্স, যা আরো দ্রুত এবং উজ্জ্বল ছবি তুলতে সক্ষম৷ আর আইফোন ৭
প্লাসে পাশাপাশি দু’টি ক্যামেরা থাকছে যাতে
ওয়াইড অ্যাঙ্গেল এবং টেলিফোটো তোলা সহজ হয় ।
সিন্ধুতাই সপকাল
সিন্ধুতাই সাপকাল এছাড়াও অনাথদের মা হিসাবে পরিচিত, হলেন একজন ভারতীয় সমাজ কর্মী; যিনি অনাথ শিশুদের লালনপালনের কাজের জন্য বিখ্যাত। ২০১৬ সালে, তিনি ডিওয়াই পাতিল ইনস্টিটিউট, প্রযুক্তি এবং গবেষণা কর্তৃক ডি. লিট উপাধিতে ভূষিত হন।
তিনি জন্মগ্রহণ করেন, ১৪ নভেম্বর,১৯৪৮ সালে  মহারাষ্ট্রর ওয়ারধা জেলা পিম্প্রি মেঘে গ্রামে । তাঁর পিতা অভিমানজি সাঠে পেশায় একজন গোচারক ছিলেন।  একজন অবাঞ্ছিত সন্তান, হওয়ার দরুন তাঁর ডাকনাম দেওয়া হয়েছিল 'ছিন্ধি' (ছেঁড়া টুকরা কাপড়)।  তাঁর বাবা তাঁর মায়ের বিরুদ্ধে সিন্ধুতাইকে শিক্ষিত করতে উৎসাহী ছিলেন। অভিমানজি গোচারণেের অজুহাতে তাঁকে বিদ্যালয়ে শিক্ষাগ্রহণের জন্য পাঠাতেন যেখানে আর্থিক কারণে সত্যিকারের একটি স্লেটের সামর্থ্য না থাকায় তিনি 'ভারাদি গাছের পাতা' ব্যবহার করতেন।পতিত দারিদ্র্য, পারিবারিক দায়িত্ব, এবং  বাল্যবিবাহ  অন্তরায়গুলি,  চতুর্থ শ্রেনী পাস করার পর তাঁর প্রথাগত শিক্ষাগ্রহণে সমাপ্তি ঘটিয়েছিল।,
১০ বছর বয়সে, তিনি শ্রীহরি সাপকাল ওরফে হারাবজি, ওয়ারধা জেলার নাবরগাও গ্রামের একটি ৩০ বছর বয়েসী গোচারকের সঙ্গে বিবাহসূত্রে আবদ্ধ হন। ২০ বছর বয়স হওয়া অবধি তিনি তিন সন্তানের জননী হন। সিন্ধুতাই একটি সফল আন্দোলন করেছিলেন একজন স্থানীয় প্রতিপত্তিশালী মানুষেের বিরুদ্ধে যিনি গ্রামবাসীদের কিছু পারিশ্রমিক ছাড়া, ঠকিয়ে শুকনো গোবর যা ভারতে জ্বালানি হিসাবে ব্যবহৃত হয়, সংগ্রহ করছিলেন এবং বনদপ্তরের সঙ্গে যোগসাজশ করে তা বিক্রি করছিলেন। তাঁর আন্দোলন জেলাশাসককে তাঁর গ্রামে আসতে বাধ্য করেছিল এবং সাপকাল সঠিক জেনে, প্রতিপত্তিশালী মানুষটির বিরুদ্ধে জেলাশাসক আদেশ জারই করেন যা সেই প্রতিপত্তিশালী লোকটির অপচ্ছন্দ ছিল। ক্ষুব্ধ লোকটি একজন গরীব মহিলার কাছে অপমানিত হয়ে  তাঁর স্বামীকে প্ররোচিত করেন এবং সাপকাল তাঁর  ৯মাসেের বেশী গর্ভাবস্থায় স্বামী পরিত্যক্তা হন। সেই রাতে তাঁদের ঘরের বাইরে গোয়ালঘরে তিনি কন্যার জন্ম দেন এবং কিছু কিমি দুরে পিত্রালয়ে মার কাছে আশ্রয় চান, যিনি তা দিতে অস্বীকার করেন। তিনি আত্মহননের চিন্তাকে সরিয়ে রেখে রেলস্টেশনের প্ল্যাটফর্মে খাবারের জন্য ভিক্ষা শুরু করেন। পরবর্তী সময়ে তিনি  বুঝতে পারেন পরিত্যক্ত শিশুর সংখ্যা অনেক। তিনি তাঁদের দত্তক নেন এবং সবার খাদ্যের জন্য বৃহত্তরভাবে ভিক্ষাবৃত্তি শুরু করেন। তিনি সিদ্ধান্ত নেন, সামনে যেকোন অনাথেরই তিনি মায়ের দায়িত্ব নেবেন। পরবর্তী সময়ে তিনি তাঁর নিজের কন্যাকে, পক্ষপাতিত্ব হবার ভয়ে পুনার নিকট শ্রীমন্তই দাগদু শেঠ হালুয়াই নামক একটি ট্রাস্টে দিয়ে দেন।.
তিনি তাঁর সমস্ত জীবন অনাথদের সেবায় নিয়োজিত করেন। তাই তাঁকে সবাই ভালবেসে মা বলে ডাকেন। তিনি ১০৫০জনের বেশী অনাথ শিশুদের লালন পালন করেছেন। আজকের হিসাবে, ২০৭ জন জামাতা, ৩৬জন পুত্রবধু এবং ১০০০ জন নাতি-নাতনিদের নিয়ে তাঁর একটি বৃহৎ পরিবার আছে। তিনি আজো পরের বেলার খাবার যোগাড়ের সংঘর্ষ করেন। তাঁর পালিত শিশুদের মধ্যে আইনজ্ঞ,ডাক্তার প্রভৃতি আছেন। তাঁর নিজের কন্যা সমেত অনেকে নিজেদের অনাথালয় চালান। তাঁর পালিত সন্তানদের মধ্যে একজন তাঁর জীবনের ওপর ডক্টরেট করছেন। তিনি তাঁর কাজের জন্য ২৭৩ টির বেশী সম্মানে সম্মানিত হন। মোট ২৭৪ পুরস্কার২০১০ সালের  মারাঠি ছায়াছবি অনন্ত মহাদেবন দ্বারা মি সিন্ধুতাই সাপকাল সিন্ধু সাপকালের সত্য গল্প দ্বারা অনুপ্রাণিত একটি জীবনীমূলক ছায়াছবি। ৫৪তম লন্ডন ফিল্ম ফেস্টিভালে বিশ্বের প্রিমিয়ারে এই ছায়াছবিটি নির্বাচিত হয়েছিল ।.
সমুদ্রের পানি
সমুদ্রের পানি হল লবণাক্ত পানি। বৈশ্বিক সমুদ্রের জলের গড় লবণাক্ততা প্রায় ৩.৫% (৩৫ গ্রাম/লিটার), এর অর্থ ১ কিলোগ্রামে ৩৫ গ্রাম দ্রবীভূত লবণ রয়েছে। সমুদ্রপৃষ্ঠের গড় ঘনত্ব ১.০২৫ গ্রাম/লিটার (৪ ডিগ্রি সেলসিয়াস তাপমাত্রায়)। সমুদ্রের জল স্বাদু পানি ও বিশুদ্ধ জলের চেয়ে ঘন, কারণ সমুদ্রের পানিতে নানান পদার্থ দ্রবীভূত থাকে। সমুদ্রের জলের যত লবণাক্ততা বাড়ে, এর হিমাঙ্ক তত কমে যায়। সমুদ্রের পানির হিমাঙ্ক প্রায় -২ ডিগ্রি সেলসিয়াস। সমুদ্রের পানি খানিকটা ক্ষারীয় (পিএইচ ৭.৫ থেকে ৮.৫৪)।
২৫ ডিগ্রি সেলসিয়াস তাপমাত্রায় ও৩৫গ্রাম/কিলোগ্রামে সমুদ্রের জলের তাপীয় পরিবাহিতা ০.৬W/mKসমুদ্রের পানির তাপ পরিবাহিতা লবণাক্ততা বাড়ার সাথে কমে আর তাপমাত্রা বাড়ার সাথে  বাড়ে।
লবনাক্ততা নিয়ে বৈজ্ঞানিক ব্যাখ্যার শুরু হয় স্যার এডমন্ড হ্যালির ১৭১৫ সালের তত্ত্ব থেকে। সেখানে তিনি বলেছিলেন সমুদ্রের জলের লবন ও অন্যান্য উপাদান মাটি থেকে বৃষ্টির সাথে নদীর জলে মিশে সাগরে এসেছে। সময়ের সাথে সাথে এভাবে নদী হয়ে সাগরে মিশতে মিশতে লবনগুলো জমতে থাকে (দেখুন পানি চক্র)। হ্যালি আরো যুক্ত করেন যে যেসব সাগরের সাথে মহাসাগরের কোন সংযোগ নেই সেগুলোতে লবনাক্ততা বেশি (যেমন মৃত সাগর এবং কাসপিয়ান সাগর, দেখুন endorheic basin)। হ্যালি এই প্রক্রিয়াকে "কন্টিনেন্টাল ওয়েদারিং" হিসেবে অভিহিত করেন।
হ্যালির প্রদত্ত এই তত্ত্ব আংশিক সঠিক। আসলে যখন সমুদ্র গঠন হয় তখন সমুদ্র তল থেকে সোডিয়াম নিঃসৃত হয়। লবনের অন্য আরেকটি আয়ন, ক্লোরাইড, এসেছে সমুদ্র তলের অাগ্নেয়গিরির উদগিরণ ও হাইড্রোথার্মাল ছিদ্র থেকে যাতে অন্যান্য গ্যাসের সাথে হাইড্রোক্লোরিক এসিড ছিল। সমুদ্রের এভাবে আয়ন সোডিয়াম ও ক্লোরাইড মিশে ধীরে ধীরে সমুদ্র লবন গঠন করে।
সমুদ্রের লবনাক্ততা বিলিয়ন বছরের জন্য একই ছিল, একটি কেমিক্যাল/টেকটনিক ব্যবস্থাই এর জন্য দায়ী। এই কেমিক্যাল/টেকটনিক ব্যবস্থার ফলে যেসব লবন মিশেছিল তা কমতে শুরু করে। উদাহরণ সরূপ, সোডিয়াম এবং ক্লোরাইড sinks include evaporite deposits, pore-water burial, and reactions with seafloor basalts.
আবহাওয়ার পরিবর্তন, পরিবেশে কার্বন-ডাই-অক্সাইডের বৃদ্ধি, অত্যাধিক পুষ্টিকর পদার্থ, এবং অনেক ধরনের দূষণ সার্বিকভাবে বৈশ্বিক সমুদ্রের পরিবর্তন আনছে। কিছু ক্ষেত্রে পরিবর্তনগুলো খুব দ্রুত হচ্ছে যা ইতিহাস ও সাম্প্রতিক ভূতাত্ত্বিক রেকর্ড ছাড়িয়ে গেছে। এই পরিবর্তনগুলোর মধ্যে প্রধান হচ্ছে অম্লতার বৃদ্ধি, তীরবর্তী অঞ্চল ও খোলা সাগরের উপরস্থ পানিতে অক্সিজেনের কম উপস্থিতি, উপকূলবর্তী অঞ্চলের নাইট্রোজেন স্তর বৃদ্ধি, এবং পারদজাতীয় বস্তুর বৃদ্ধি ও বারবার সামুদ্রিক প্রাণের দূষণ। এইসব সমস্যার উদ্ভবের সাথে মানুষ সরাসরি বা পরোক্ষভাবে জড়িত যেমন ফসিল ফুয়েল আহরন, সার ব্যবহার এবং শিল্প কারখানা সম্পর্কিত কাজ। সামুদ্রিক সম্পদ ও জীববৈচিত্রের উপর খারাপ প্রভাব আগামী দশকগুলোতেও অব্যাহত থাকবে বলে মনে করা হচ্ছে।
সবচেয়ে চিন্তার বিষয় হয়ে উঠেছে সাগরের অম্লতা বিষয়টি, এর ফলে coral reefs and crustaceans (see coral bleaching) মারাত্মকভাবে ক্ষতিগ্রস্থ হচ্ছে ফলে সমুদ্রসহ সামগ্রিক জলবায়ুতে কার্বনডাইঅক্সাইড বৃদ্ধি পাচ্ছে যাতে দিন দিন উষ্ণতা বাড়ছে।ছক
Composition
মুশফিকুর রহমান
মুশফিকুর রহমান (জন্ম: ১০ জানুয়ারি, ১৯৭৭) রাজশাহীতে জন্মগ্রহণকারী বাংলাদেশের সাবেক আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে রাজশাহীর প্রতিনিধিত্ব করেন। এছাড়াও, অনূর্ধ্ব-১৯ দলের পক্ষেও খেলেছেন। ডানহাতি ব্যাটসম্যান হিসেবে সুনাম কুড়িয়েছেন। পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন। আদর্শ অল-রাউন্ডার ছিলেন তিনি।
রাজশাহীর দ্বিতীয় ক্রিকেটার হিসেবে আন্তর্জাতিক ক্রিকেটে অংশ নেয়ার সৌভাগ্য অর্জন করেন। টেস্ট মর্যাদাপ্রাপ্তির শুরুর দিকে ২০০০-০১ মৌসুমে জিম্বাবুয়ে সফরে অভিষেক ঘটে তার। বাবু ডাকনামে পরিচিত মুশফিকুর রহমানের ১৯ এপ্রিল, ২০০১ তারিখে টেস্ট অভিষেক ঘটে। বুলাওয়েতে অনুষ্ঠিত টেস্টে তার ঐ অভিষেক সুখকর হয়নি। ঐ টেস্টে ইনিংস ও ৩২ রানে এবং ২৬ এপ্রিল, ২০০১ তারিখে হারারের দ্বিতীয় টেস্টে ৮ উইকেটে পরাজিত হয় বাংলাদেশ দল। উভয় টেস্টেই তিনি কোন উইকেট পাননি কিংবা দুই অঙ্কের কোটাও স্পর্শ করতে পারেননি। ফলশ্রুতিতে পরবর্তী দুই বছর দল নির্বাচকমণ্ডলী কর্তৃক উপেক্ষিত হন। ২০০৩ সালে ব্যাটিং কৌশল রপ্ত করে ডেভ হোয়াটমোরের নতুন যুগে পুণরায় অন্তর্ভূক্ত হন। অক্টোবর, ২০০৩ সালে সফরকারী ইংল্যান্ডের বিপক্ষে অনুষ্ঠিত প্রথম টেস্টে গুরুত্বপূর্ণ দুটি ইনিংস খেলেন। এরপর থেকেই দলের অন্যতম খেলোয়াড়ে রূপান্তরিত হন। কিন্তু আন্তর্জাতিক ক্রিকেটে তিনি আর কেবলমাত্র আর একটি বছর খেলার সুযোগ পান।
২০০০ থেকে ২০০৪ সালের মধ্যে বাংলাদেশ দলের পক্ষে দশটি টেস্ট ও ২৮টি একদিনের আন্তর্জাতিকে অংশ নিয়েছেন তিনি। ৩০ মে, ২০০০ তারিখে ভারতের বিপক্ষে ওডিআই অভিষেক ঘটে তার। ২৭ ডিসেম্বর, ২০০৪ তারিখে ঢাকায় ভারতের বিপক্ষে সর্বশেষ একদিনের আন্তর্জাতিক খেলেন। কোন শতক কিংবা অর্ধ-শতকের সন্ধান না পেলেও টেস্ট এবং ওডিআইয়ে যথাক্রমে ৪৬* ও ৪৯ করেছিলেন। উভয় স্তরের ক্রিকেটেই ৬টি ক্যাচ নিয়েছেন।
ঘরোয়া প্রথম-শ্রেণীর ক্রিকেটে ব্যাটসম্যান হিসেবেই মূলতঃ খেলেছেন এবং ক্লাব ক্রিকেটে ২০০৮ সাল পর্যন্ত সক্রিয় ছিলেন তিনি। খেলা থেকে অবসর নিয়ে রেফারির ভূমিকায়ও অবতীর্ণ হয়েছিলেন।
বাঁইগাছা উচ্চ বিদ্যালয়
বাঁইগাছা উচ্চ বিদ্যালয় বাগমারা উপজেলার শুভডাঙ্গা ইউনিয়নের একটি শিক্ষা প্রতিষ্ঠান।
বাঁইগাছা গ্রামের এটি প্রতিষ্ঠিত। ১৯৬৭ সালে এটি প্রতিষ্ঠিত হয়। এটি কম্প নদীর তীরে অবস্থিত।
বর্তমানে দুটি দুই তলা এবং তিনটি এক তলা ভবন আছে। মোট ১৪ টি কক্ষ দ্বারা এই বিদ্যালয়ের শিক্ষা কার্যক্রম চলছে। ১৯৯৪ সালে প্রথম একটি পাকা ভবন হয়। তারপর আরো দুটি ভবন তৈরি হয়। দীর্ঘদিন পর গত চার বছরের মধ্যে দুটি দুই তল্ ভবন নির্মাণ হয়।
সর্বপ্রথম বাঁশের ধারা দিয়ে ১৯৬৭ সালে বাঁইগাছা উচ্চ বিদ্যালয়ের যাত্রা শুরু হয়। ১৯৯৪ সালে বিদ্যালয়টির পাকা ভবন তৈরি হয়।
জিও নিউজ
জিও নিউজ একটি পাকিস্তানী প্রাইভেট টেলিভিশন সংবাদ চ্যানেল যেটি 'ইন্ডিপেনডেন্ট মিডিয়া কর্পোরেশন' মালিকাধিন এবং পরিচালনাধিন হিসেবে বিশেষভাবে স্বীকৃত। এছাড়াও এটির সহকারী প্রতিষ্ঠান ‌‍'জং গ্রুপ অব নিউজপেপার' মালিকানাধিন হিসেবেও পরিচিত।
মহজমপুর শাহী মসজিদ
মহজমপুর শাহী মসজিদ নারায়ণগঞ্জ জেলার  সোনারগাঁ থানার জামপুর ইউনিয়নের মজমপুর (পূর্ববর্তী মোয়াজ্জমপুর) গ্রামে অবস্থিত একটি ঐতিহাসিক মসজিদ। এ স্থানটি সুলতানী শাসনামলে রাজধানী ছিল। ঢাকা- চট্টগ্রাম মহাসড়কের মদনপুর বাসস্ট্যান্ড থেকে ১০ কিলোমিটার দক্ষিণ-পূর্বে এ মসজিদটি অবস্থিত।
এখানে প্রাপ্ত শিলালিপি অনুসারে ৮৩৬-৮৩৯ হিজরি বা ১৪৩২-১৪৩৬ এর মাঝামাঝি সময়ে অর্থাৎ শামস আল দীন আহমদ শাহ এর শাসনামলে মসজিদটি নির্মিত।
সুলতানি আমলের মসজিদটি বিভিন্ন পর্যায়ের সংস্কারের পর এখনও টিকে আছে। বর্তমান কালের একটি মসজিদ নির্মিত হয়েছে এ মসজিদের সংস্কার করে। বর্তমানে মসজিদটির আয়তন প্রায় ১২.৯২ মিটার * ৯.৩ মিটার । এটি উত্তর-দক্ষিণে লম্বা। মসজিদের ৩ আইল, ২ টি বে আছে। মসজিদের মোট ৬ টি গম্বুজ।
মসজিদের অভ্যন্তরের মাপ ৯.৩ মিটার * ৬.৮ মিটার। দেয়াল ১.৮ মিটার পুরু। পূর্ব দেয়ালে ৩ টি খিলানবিশিষ্ট দরজা এবং উত্তর ও দক্ষিণ দেয়ালে ১ টি করে অনুরূপ দরজা আছে। পশ্চিম দেয়ালে কেন্দ্রীয় মিহরাবে কালো পাথরের স্তম্ভ এবং ঘন্টা ও শিকলসহ অন্যান্য কারুকাজ শোভিত । ভিতরের ২ টি স্তম্ভ ও চারপাশের দেয়ালের উপর মসজিদের ৬ টি গম্বুজ নির্মিত।
মসজিদে ব্যবহৃত ইটের মাপ ৭”*৭”*১.৫” ইঞ্চি। কেন্দ্রীয় মিহরাবের পিছনের দেয়ালে যেসব পোড়ামাটির ফলক ছিল তার অধিকাংশই এখন ও টিকে আছে।
মসজিদের গায়ে একটি শিলালিপি ছিল। শিলালিপিটি ভেঙ্গে গেলেও কিছু অংশ পাঠোদ্ধার করা সম্ভব হয়েছে। শিলালিপি অনুসারে মসজিদটি সুলতান জালাল-আল-দীন মোহাম্মদ শাহ এর পুত্র সুলতান শামস-আল-দীন মোহাম্মদ শাহ এর শাসনামলে ফিরোজ/ ফিরুজ খান নামে জনৈক ব্যক্তি নির্মাণ করেন।
মসজিদের পাশে শাহ আলমের সমাধি রয়েছে বলে স্থানীয় ব্যক্তিরা অভিমত প্রকাশ করেছে। তবে ঐতিহাসিকভাবে জানা যায় যে, এটি শাহ লংগরের সমাধি। তবে এ স্থানে আরো অনেকগুলো পাকা বাঁধানো রয়েছে যেগুলোর পরিচয় সম্পর্কে নিশ্চিত হইয়া যায় নি। শাহ লঙ্গরের মাযারটি মসজিদের দক্ষিণে অবস্থিত। এটি এক তলা ভবনের অভ্যন্তরে নির্মিত। 
জনশ্রুতি অনুসারে শাহ লঙ্গর ছিলেন বাগদাদের এক শাহজাদা। সংসারের প্রতি অনাসক্তি হেতু তিনি দেশে ভ্রমন করতে করতে এখানে বসবাস শুরু করেন এবং এখানেই মৃত্যুমুখে পতিত হন। তাকে এখানে সমাহিত করা হয়েছে।
কম্পো নদী
কম্পো নদী আত্রাই নদীর একটি শাখা নদী।
আত্রাই নদী থেকে উৎপত্তি কম্পো নদী। ভবানীগঞ্জ পৌরসভা থেকে শুরু করে হাটগাঙ্গোপাড়া পর্যন্ত এর বিস্তার। পশ্চিম বাগমারার সকল খাল ও বিলের পানির প্রধান উৎস এই কম্পো নদী।
রাজশাহী জেলার এটি একটি গুরুত্বপূর্ণ নদী। কোলাবিল, বিল কালাই, বিলশনি, বিল সূতি, বিল মাললী, জোকার বিল, যশোবিল,মরা বিল, হাতিয়ার বিল, উধাঢুল বিল,দরগাতা বিল ইত্যাদি বিলের পানির প্রধান উৎস। যা পশ্চিম বাগমারার ফসল উৎপাদনে সাহায্য করে।
এই নদীর পানি মিঠা ও স্বচ্ছ। এর দৈর্ঘ্য বড় হলেও প্রস্থের দিক দিয়ে খুবই কম। এই নদীর পানি কম্পনের মতো কাপে বলে এর নামকরণ করা হয় কম্পো নদী বলে,অনেকের ধারনামতে।
তবে কারো কারো ধারণা মতে,এই নদীতে প্রচুর পরিমাণ দেশি জাতীয় মাছ পাওয়া যেতো। আর এসব মাছের লাফালাফিতে নদীর পানি কম্পনের মতো হতো, তাই এর নাম দেওয়া হয় কম্পো নদী।
এই নদীতে নানানরকম প্রাকৃতিক মাছ পাওয়া যায়। যদিও আগের থেকে এখন কম পাওয়া যায। কিছু কিছু মাছ বিলুপ্ত হয়ে গেছে। তাছাড়া মাছের পনা অবস্থায় শিক্র করার জন্য মাছের পরিমাণ দবন দিন কমে যাচ্ছে।
বোয়াল,শোল,গজার,আঁইড়,টেংরা, শিং, টাকি,বাঘাপুটি,টিপপুটি,গুচি,চিংড়ি, বেলে,আইকড়,বাইম,পবদা, পাতাসি,নয়না ইত্যাদি ধরনের দেশি মাছ পাওয়া যায়।
উল্লেখ্য নয়না ও গজার মাছ বিলুপ্ত হয়ে গেছে। কিন্তু এক সময় এদের সংখ্যা ছিল চোখে পড়ার মতো।
কম্পো নদী শুধু মাছ আর পানি দিয়ে পরিচিত ছিলনা। আগে যাতায়াতের প্রধান মাধ্যম ছিল কম্পো নদী।
১৯৯০ সালের আগে নৌকা ছিল কম্পো নদীর বাহন। শুধু তাই নয় এই এলাকার বাসিন্দার দ্রুতগামী যানবাহন ছিল নৌকা। তাই কম্পো নদীর তীর ঘেষে তৈরি হয় বসতবাড়ি, হাট-বাজার, স্কুল-কলেজ,মাদ্রাসা আরো অনেক কিছু।
এই নদীর তীরে স্থাপিত হয়েছে সময়ের সাথে সাথে কিছু হাট বাজার। যেমন: হাট ভাবানীগঞ্জ,হাট মাধনাগর,জাপ জতীনগঞ্জ,হাট বাঁইগাছা, হাট গাঙ্গোপাড়া,হাট খুজিপুর ছাড়াও আরও অনেক বাজার।
অনির্বাণ লাহিড়ী
অনির্বাণ লাহিড়ী (জন্মঃ ২৯ জুন ১৯৮৭) হলেন একজন ভারতীয় পেশাদার গল্ফার যিনি বর্তমানে ইউরোপীয় ট্যুর, এশিয়ান ট্যুর এবং পিজিএ ট্যুরে খেলেন।
বাঁইগাছা সরকারি প্রাথমিক বিদ্যালয়
বাঁইগাছা সরকারি প্রাথমিক বিদ্যালয় ১৯২০ সালে প্রতিষ্ঠিত বাগমারা উপজেলার একটি শিক্ষা প্রতিষ্ঠান।
বাঁইগাছা সরকারি প্রাথমিক বিদ্যালয়টি বাঁইগাছা উচ্চ বিদ্যালয়ের সাথে এটি অবস্থিত।
১৯২০ সালে এটি প্রতিষ্ঠিত হয়। প্রথমে বাঁশের ধারা দিযে ঘর তৈরি করা হয়। তার পর টিনের বেড়া দিয়ে, তারপর মাটির ঘর ও টিনের চালা দিয়ে দীর্ঘদিন এর কার্যক্রম চলে। অবশেষে এল.জি.ই.ডি- এর বাস্তবায়নে ১৯৯৬ সালে বর্তমানের পাকা ভবনটি হয়।
তিনটি ক্লাস কক্ষ ও একটি অফিস কক্ষ মিলে মোট চারটি কক্ষ রয়েছে, যা ১৯৯৬ সালে বাংলাদেশ সরকার কর্তৃক তৈরি হয়। মোট পাঁচজন শিক্ষক মিলে ক্লাস এই বিদ্যালয় চলে।
একজন পিয়ন আছে। যে শ্রেণী কক্ষ ও অফিস কক্ষ দেখাশোনা করে।
হরিশ্চন্দ্রপুর ২ সমষ্টি উন্নয়ন ব্লক
হরিশ্চন্দ্রপুর ২ সমষ্টি উন্নয়ন ব্লক ভারতীয় রাজ্য পশ্চিমবঙ্গেরর জেলা মালদার চাঁচল মহকুমার অন্তর্গত একটি প্রশাসনিক বিভাগ। এই ব্লকটি হরিশ্চন্দ্রপুর থানার অন্তর্গত। এই ব্লকের সদরদপ্তর বারদুয়ারিতে অবস্থিত।
হরিশ্চন্দ্রপুর ২ নং ব্লক ২৫° ২৩' ৪১" উঃ ৮৭° ৫১' ৩২" পূঃ-এ অবস্থিত।
হরিশ্চন্দ্রপুর ২ নং ব্লকের পঞ্চায়েত সমিতির গ্রাম পঞ্চায়েত হলো: মালিওর ১, মালিওর ২, সাদলিচাক, সুলতান নগর, চাঁদপুর (ইসলামপুর), দওলাত নগর, ভালুকা, দৌলতপুর এবং মসালদহ।
২০১১ সালের জনগণনা অনুসারে, হরিশ্চন্দ্রপুর ২ ব্লকের জনসংখ্যা ২৫১,৩৪৫। এর মধ্যে ১৩০,৬৩৭ জন পুরুষ ও ১২০,৯৭৮ জন মহিলা।
২০১১ সালের জনগণনা অনুসারে, হরিশ্চন্দ্রপুর ২ ব্লকের ২৫১,৩৪৫ জনের মধ্যে ১১২,৬৯৮ জন স্বাক্ষর। তার মধ্যে ৬১,৭৩২ জন পুরুষ ও ৫০,৯৬৬ জন মহিলা।
বৈষম্য (চলচ্চিত্র)
বৈষম্য ২০১৪ সালে মুক্তিপ্রাপ্ত বাংলাদেশী বাংলা ভাষার শিশুতোষ চলচ্চিত্র। ছায়াছবিটি পরিচালনা করেছেন জার্মানপ্রবাসী বাংলাদেশী চলচ্চিত্র নির্মাতা অ্যাডাম দৌলা। এই ছায়াছবিটির কাহিনী, চিত্রনাট্য ও সংলাপ লিখেছেন অ্যাডাম দৌলা। মোহাম্মদ হোসেন জেমির প্রযোজনায় ছায়াছবিটি প্রযোজনা ও পরিবেশনা করেছে কীর্তনখোলা প্রোডাকশান হাউজ। প্রধান চরিত্রে অভিনয় করেছেন আবীর হোসেন অংকন, অ্যাডাম দৌলা, মিতা চৌধুরী প্রমুখ। চলচ্চিত্রটি ৩৯তম জাতীয় চলচ্চিত্র পুরস্কারে শ্রেষ্ঠ শিশুশিল্পী ও শ্রেষ্ঠ চিত্রগ্রাহক বিভাগে পুরস্কার অর্জন করে।
ধনী পরিবারের ছেলে জেমি চৌধুরী। ঢাকার একটি নামীদামী ইংরেজি মাধ্যম স্কুলে পড়াশুনা করে। কিন্তু ধনী পরিবারের সন্তান হওয়ায় সে বেশ অহংকারী, উদ্ধত ও জেদি। গরীব মানুষকে সে মানুষ বলেই মনে করে না এবং তুচ্ছ-তাচ্ছিল্য করে। স্কুলে অন্য ছাত্রদের র‍্যাগ দেওয়া, শিক্ষকের সাথে বেয়াদবি করা, কথায় কথায় গাড়িচালকের চাকরী খেয়ে দেওয়ার হুমকি আর ছুটিতে মালয়েশিয়া, সিঙ্গাপুর, জার্মানিতে ভ্রমনের গল্প, মায়ের সাথে খারাপ ব্যবহার করা, বোনের সাথে খেলতে গিয়ে তাকে পুড়িয়ে দেওয়া - এসব করে দিন কাটে তার। এতে তার বাবা অমিত চৌধুরী তার উপর বিরক্ত হন। তাই স্কুল গ্রীষ্মের ছুটিতে বন্ধ হয়ে গেলে জেমিকে নিজের অফিসে নিয়ে আসেন। সেখানে কথা বলার এক পর্যায়ে সে তার বাবার কিচেনওয়্যারের ব্যবসাকে ‘হাড়িপাতিলের’ ব্যবসা বলে তাচ্ছিল্য করে। অমিত চৌধুরী জীবনের কঠোর বাস্তবতা সম্পর্কে শিক্ষা দেওয়ার জন্য একটি ননস্টিক সসপ্যান তিন হাজার টাকায় বিক্রি করতে বলে তাকে অফিস থেকে বের করে দেন এবং এটি বিক্রি না করা পর্যন্ত যেন সে বাড়ি না আসে। বিস্মিত ও ক্রুদ্ধ জেমি বাবার অফিস থেকে বের হয়ে বাড়ি ফেরার চেষ্টা করে। কিন্তু সবসময় গাড়িতে চলে অভ্যস্ত পাবলিক বাসে চড়তে পারে না। অনেক কষ্টে গুলশানের বাড়িতে পৌছালে মালিকের আদেশে দারোয়ান তাকে ঢুকতে দেয় না। শুরু হয় জেমির নতুন জীবন। ঠেকে ঠেকে সে শিখে জীবনের বাস্তবতা।বৈষম্য ছায়াছবিটি বাংলাদেশে মুক্তি পায় ২০১৪ সালের ২১ মার্চ ঢাকার বসুন্ধরা সিটির স্টার সিনেপ্লেক্সে। পরবর্তীতে নভেম্বর মাসে ভারতের মুম্বাইয়ে আনন্দ চিত্র মন্দির প্রেক্ষাগৃহে মুক্তি দেয়া হয়। এছাড়া বাংলাদেশে চট্টগ্রামে ২০১৫ সালের ১৮ এপ্রিল চট্টগ্রাম থিয়েটার ইনস্টিটিউটের লেকচার থিয়েটার হলে চলচ্চিত্রটির প্রিমিয়ার হয়।
বৈষম্য ছায়াছবিটির সঙ্গীত পরিচালনা করেছেন অ্যাডাম দৌলা ও কেভিন ম্যাকলয়েড। গীত রচনা করেছেন এ আর রহমান বাবলু ও কিম্বল অভি। গানে কণ্ঠ দিয়েছেন কিম্বল অভি।
৩৯তম জাতীয় চলচ্চিত্র পুরস্কার
বূগি নাইটস
বূগি নাইটস () পল থমাস আন্ডারসন পরিচালিত ও রচিত, ১৯৯৭ সালে মুক্তিপ্রাপ্ত একটি মার্কিন নাট্য চলচ্চিত্র। এই চলচ্চিত্রটি লস অ্যাঞ্জেলসের সান ফার্নান্ডো ভ্যালিতে চিত্রায়িত করা হয় এবং চলচ্চিত্রটিতে একজন তরুণের উপর গুরুত্ব দেওয়া হয়েছে যে একটি নাইটক্লাবে বাসন মাজার কাজ করে কিন্তু সে পর্নোগ্রাফিক চলচ্চিত্রে কাজ করে খ্যাতি অর্জন করতে চায়। সিনেমাটিতে দেখানো হয়েছে ১৯৭০ সালে পর্নোগ্রাফির স্বর্ণযুগে সেই তরুণের উত্থান আর ১৯৮০ সালে তার কর্মজীবনের পতন। এই চলচ্চিত্রটি আন্ডরসনের ১৯৮৮ সালে নির্মিত একটি সর্ট ফিল্ম "দ্যা ড্রিক ডিগলার স্টোরি"র সম্প্রসারিত সংস্করণ।
এতে অভিনয় করেন মার্ক ওয়েলবার্গ, জুলিয়ান মূর, বার্ক রেনল্ডস, ডন সেডল, জন সি রেলি, উইলিয়াম এইচ ম্যাকি ও হেদার গ্রাহাম। চলচ্চিত্রটিতে চিত্রগ্রাহক ছিলেন রবার্ট এলসউইট, মাইকেল পেন সুরকার এবং সম্পাদক ছিলেন ডিলান টিচনর।
বোয়টি ১৯৯৭ সালের ১০ অক্টোবরে মুক্তিপায় এবং চলচ্চিত্র সমালোচকের দ্বারা বহুল প্রশংসিতও হয়। অনেক সমালোচক চলচ্চিত্রটিকে রবার্ট আল্টম্যানের চলচ্চিত্র শৈলীর সাথে তুলনা করেন। এছাড়া এটি তিনটি অ্যাকাডেমি পুরস্কারের জন্য মনোনীত হয়, যেমন আন্ডারসন বেস্ট অরিজিনাল স্ক্রিনপ্লে জন্য, সেরা পার্শ অভিনেত্রীর মনোনীত হন মূর এবং সেরা পার্শ অভিনেতা হিসেবে মনোনীত হন রেনল্ডস। এছাড়াও বোয়টির সাউন্ডট্রাকও অনেক প্রশংসা লাভ করে।
আলোক অঞ্চল
আলোক অঞ্চল হল সমুদ্রের পৃষ্ঠের যে অংশ পযর্ন্ত আলো পৌছে সে অংশকে সমুদ্রের আলোক অঞ্চল বলা হয়।
সমুদ্রের আলোক অঞ্চলের সালোকসংশ্লেষণ হয় বলে সমুদ্রের প্রায় ৯০ ভাগ প্রাণী এই অঞ্চলে বাস করে।
এই অঞ্চলটি সমুদ্রের পৃষ্ঠ থেকে সমুদ্রের প্রায় ২০০ মিটার গভীরতা পযর্ন্ত বিস্তার লাভ করে।আলোক অঞ্চলে পরে রয়েছে মৃদু আলোক অঞ্চল এখঅনে সালোকসংল্লেষণ হবার মত াআলো পৌছায় না।
তীর
সমুদ্রের কাছকাছি স্রোত ঢেউ দ্বারা প্রভাবিত অঞ্চলটি হল তীর। অন্যদিকে সৈকত তটভূমির একটি অংশ। . I
তটভূমি তার আশপাশের পরিবেশ ভূপ্রকৃতি দ্বারা প্রভাবিত হতে পারে।
নলিতো
নলিতো একজন স্পেনের পেশাদার ফুটবলার। তিনি ম্যানচেস্টার সিটির হয়ে ইংলিশ প্রিমিয়ার লিগে খেলছে।
নলিতো ২২ বছর বয়স পর্যন্ত বার্সেলোনার বিভিন্ন পর্যায়ের দলে খেলত। ২০১০-১১ মৌসুমে বার্সার ১ম দলে সুযোগ পায়। তবে মাত্র ২ টি ম্যাচ খেলে আর সুযোগ পায়নি।
২০১১ সালের মে মাসে বার্সেলোনার ৫ বছরের চুক্তির প্রস্তাব প্রত্যাখ্যান করে পর্তুগীজ ক্লাব বেনফিকাতে যোগ দেন নলিতো। ১ জুলাই বেনফিকার জার্সি গায়ে প্রথম অভিষেক হয়। ২০১৩ সালের ২৯ জানুয়ারি স্বদেশী ক্লাব গ্রানাডায় ৬ মাসের জন্য লোনে যোগ দেয় নলিতো। চুক্তির ৪ দিন পর অভিষেক ম্যাচে রিয়াল মাদ্রিদের বিপক্ষে মাঠে নেমে জয় পায় । যা গ্রানাডার ৪০ বছরের ইতিহাসে রিয়াল মাদ্রিদের বিপক্ষে ১ ম জয় ঐ ম্যাচে রোনালদোকে দিয়ে আত্মঘাতী গোল করান নলিতো।
১ জুলাই ২০১৩ সালে সেল্টা ভিগোর সাথে ৪ বছরের চুক্তি করেন নলিতো। পুনরায় সাবেক কোচ লুইস এনরিকের কাছে আসেন। ১ম মৌসুমে দলের শীর্ষ গোলদাতার খেতাব অর্জন করেন।
১ জুলাই ২০১৬ সালে ১৩.৮ মিলিয়ন পাউন্ডের বিনিময় ম্যানচেস্টার সিটিতে যোগ দেয়। ৪ বছরের চুক্তি করেন। ১৩ আগস্ট সান্ডারল্যান্ডের বিপক্ষে অভিষেক ম্যাচে ৫৯ মিনিট খেলার সুযোগ পায়। এর ৩ দিন পর সিটির হয়ে ১ম গোল এবং এসিস্ট করেন।
হলদিয়া শিল্পতালুক
হলদিয়া শিল্পতালুক পশ্চিমবঙ্গের পূর্ব মেদিনীপুর জেলায় অবস্থিত। এটি হলদিয়া শহরকে কেন্দ্র করে গড়ে উঠেছে। ভারতের অগ্রগণ্য এই শিল্পতালুকটিতে প্রধানত পেট্রোকেমিকাল ও রাসায়নিক শিল্প গড়ে উঠেছে।
শিল্পতালুকটি মোট ৩৩৪ একর জমির উপর গড়ে উঠেছে। এটি ৪১ নং জাতীয় সড়ক (ভারত) দ্বারা ৬ নং জাতীয় সড়ক (মুম্বাই রোড) বা স্বর্ণ চতুর্ভুজ এর সঙ্গে যুক্ত। এটি ব্রডগেজ রেল পথ দ্বারা মেচেদায় হাওড়া-খড়গপুর শাখার সঙ্গে যুক্ত। শিল্পতালুকটি হলদিয়া বন্দরএর খুবই কাছে অবস্থিত।
বানগালা ভাষা
বানগালা বান্টু ভাষা পরিবারের একটি ভাষা যা কঙ্গো প্রজাতন্ত্রের উত্তর-পূর্ব অঞ্চল, দক্ষিণ সুদান, এবং ইউগান্ডার পশ্চিমাংশের কিছু অঞ্চলে প্রচলিত ভাষা। বানগালা ভাষাটি লিনগালা ভাষা হতে আলাদা, এটি জনগণের প্রাথমিক ভাষা হিসেবে কদাচিৎ ব্যবহৃত হলেও বিভিন্ন ভাষার সাথে মিশ্র-ভাষা হিসেবে বহুল ব্যবহৃত হয়। এই ভাষাটির ভাষাভাষীর অনুমিত সংখ্যা ২ থেকে ৩.৫ মিলিয়নের মতে। ভাষাটি লিনগালা ভাষাভাষী অঞ্চলের উত্তর-পূর্ব দিকের এলাকাজুড়ে প্রচলিত।
লিনগালা ভাষার উত্তর ও পূর্ব অঞ্চলের বিস্তীর্ণ এলাকায়, ভাষাটিতে উপজাতীয় এবং অঞ্চলিক শব্দ মূল লিনগালা শব্দকে প্রতিস্থপিত করছে, এবং সেই অঞ্চলের ভাষাটি আরও মিশ্র-ভাষায় পরিণত হতে থেকেছে, এবং বর্তমানে ঐ অঞ্চলের মিশ্র ভাষাটি একটি আলাদা ভাষা "বানগালা" ভাষা হিসেবে চিহ্নিত হয়েছে।
কিন্তু ১৯৮০'র দশকে লিনগালা ভাষায় অধুনিক সঙ্গীতের ব্যপক উপলব্ধতার করণে, বহু গ্রাম ও শহরের যুব সমাজ লিনগালা ভাষার দিকে ঝুকে পড়েছে এবং বানগালা ভাষাটি একটি ভিন্ন ভাষার মর্যাদা হারিয়ে উপভাষায় পরিণত হয়ে চলেছে।
দয়ামীর ইউনিয়ন
দয়ামীর ইউনিয়ন সিলেট বিভাগ এবং সিলেট জেলার ওসমানী নগর উপজেলার একটি ইউনিয়ন পরিষদ।
দয়ামীর ইউনিয়নের আয়তন ৭৯৮৮ একর (২২ বর্গ কিলোমিটার)। এই ইউনিয়নে ৩৪৬৫ টি পরিবার বাস করে।
বাংলাদেশর ১৯৯১ আদমশুমারি অনুযায়ী দয়ামীর ইউনিয়নের জনসংখ্যা ২২,০৭৬ জন। এর মধ্যে মহিলা ৫০%, এবং পুরুষ ৫০%।
দয়ামীর ইউনিয়নে ৪৮টি গ্রাম আছে গ্রাম মৌজা ২২ টি।
৯ টি ওয়ার্ড এবং ৪৮ টি মহল্লা নিয়ে এ দয়ামীর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
বুরুঙ্গাবাজার ইউনিয়ন
বুরুঙ্গাবাজার ইউনিয়ন (ইংরেজি:Burunga Union), সিলেট বিভাগ এবং সিলেট জেলার ওসমানী নগর উপজেলার একটি ইউনিয়ন পরিষদ।
বুরুঙ্গাবাজার ইউনিয়নের আয়তন ৪৫৮৩ একর (১৫ বর্গ কিলোমিটার)। এই ইউনিয়নে ২১৬৬ টি পরিবার বাস করে।
বাংলাদেশর ১৯৯১ আদমশুমারি অনুযায়ী বুরুঙ্গাবাজার ইউনিয়নের জনসংখ্যা ১২,৭৭১ জন। এর মধ্যে মহিলা ৪৯%, এবং পুরুষ ৫১%।
বুরুঙ্গাবাজার ইউনিয়নে ১১টি গ্রাম এবং ১১ টি মৌজা আছে ।
এদো
এদো (江戸?, ""উপসাগরের প্রবেশদ্বার"" অথবা ""মোহনা""), রোমান হরফে "Yedo" বা "Yeddo"; "ইয়েদো" বা "ইয়েদ্দো") হল টোকিওর প্রাক্তন নাম। এটি তোকুগাওয়া শোগানদের (একনায়কতন্ত্র শাসক) ক্ষমতার মূল কেন্দ্র ছিল; ১৬০৩ থেকে ১৮৬৮ খ্রিস্টাব্দ পর্যন্ত এখান থেকেই জাপানের শাসন পরিচালিত হত। এই সময়কালে এটি বিশ্বের বৃহত্তম শহরগুলোর অন্যতম হিসেবে গড়ে ওঠে।
"See Tokyo for photographs of the modern city."
রথ মন্দির, পুঠিয়া
রথ মন্দির পুঠিয়ার মন্দির চত্বরে অবস্থিত ১৩ টি মন্দিরের একটি। স্থানীয়ভাবে এটি জগন্নাথ মন্দির নামেও পরিচিত। এটি ১৮২৩ খ্রিস্টাব্দ মতান্তরে ১৮৩০ খ্রিস্টাব্দে রানী ভূবনময়ী নির্মাণ করেন বলে জানা যায়। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
রাজশাহী হতে ৩২ কিঃ মিঃ উত্তর-পূর্ব দিকে পুঠিয়া বাজারের প্রবেশের ঠিক বাম পাশেই এর অবস্থান। এর পূর্ব পাশে বড় শিব মন্দির এবং উত্তর দিকে রয়েছে "শিব সাগর" নামক দীঘি।
এটি পাতলা ইট, চুন-সুরকি দ্বারা নির্মিত। চমৎকার নির্মাণশৈলী বিশিষ্ট এ মন্দিরে পুঠিয়ার মন্দির চত্বরে অবস্থিত অন্যান্য মন্দিরের মত পোড়ামাটির কোন ফলক দেখা যায় না। চারপাশে বারান্দা বিশিষ্ট অষ্টকোণাকৃতি এ মন্দিরে বাইরের দিকে ৮ টি পিলার আছে। উত্তর ও পূর্ব দিকে রয়েছে দুইটি খিলান দরজা। দরজার চৌকাঠ বেলে পাথরের তৈরি এবং এতে চমৎকার অলঙ্করণ রয়েছে। গম্বুজ আকৃতির এই মন্দিরের ছাদের উপরের অংশ কলস আকৃতির ফেনিয়েল দ্বারা সজ্জিত। দোতলাবিশিষ্ট এ মন্দিরের উপরের কক্ষটি নিচের কক্ষের তুলনায় অপেক্ষাকৃত ছোট এবং এই কক্ষের চারপাশে উন্মুক্ত প্রবেশ পথ রয়েছে। উল্লেখ্য এটির চারপাশে কোন সীমানা প্রাচীর নেই।
বর্তমানে এখানে কোন পূজা অর্চনা আর হয় না। পরিত্যক্ত এই মন্দিরের মূল অবকাঠামো এখনো অবিকৃত আছে। তবে রক্ষণাবেক্ষণের অভাবে বর্তমানে জরাজীর্ণ অবস্থায় আছে এবং দেয়ালের অনেক জায়গায় পলেস্তারা উঠে গিয়েছে।